MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Lähi-Idas veedetud aastad
andsid Mari Palomäele tõuke teha järgmisi samme
tööks tagakiusatud kristlaste seas.
Kuidas aga üks krapsakas Soome tüdruk
Lähis-Itta jõudis?
Milline usk pani teda aitama tagakiusatud kristlasi?
Märtrite Hääle uus töötegija Mari Palomäki
räägib tänases saates oma tegemistest ja Jumala juhtimisest
kus me tänaseks teemaks on "Valmistatud tagakiusatute jaoks".
Siin see Kauhajoe krapsakas tüdruk on.
Tere tulemast saatesse Mari Palomäki! - Tänan!
Kas Kauhajoki on see koht, kus veetsid ka oma lapsepõlve?
Jah, seal ma sündisin ja seal olen ka elanud enamuse oma elust.
Milline see lapsepõlv seal Kauhajoel ka oli?
Ütleksin, et turvaline ja täiesti tavaline.
Ei mingeid suuri erakorralisi asju.
Hea paik, kus sündida, kasvada ja elada.
Ma ei ole ise seal kunagi käinud,
aga kujutan ette, et seal on põllud ja pisut veekogusid.
On või?
Just nii ongi. Tasane põllumaa.
Tore!
Sa said mingil hetkel usklikuks. Kuidas see juhtus?
Olin 6-aastane, kui Nummijärvel peeti laste suvelaagreid
ja seal ma andsingi 6-aastaselt oma elu Jeesusele.
See oli ka aeg,
kui kogesin elu esimest korda kutset misjonitööle.
Oled sa siis pärit kristlikust kodust, kui käisid kristlikus lastelaagris?
Olen. Mu vanemad olid tõesti usklikud ja mu isa on veel tänaseni olemas.
Nii möödus mu lapsepõlv tõesti kristlikus kodus.
See on sulle kindlasti olnud suureks õnnistuseks.
No pole kahtlustki,
et see on kandnud mind, kuni tänase päevani.
Mainisid, et kogesid juba lapsena üht kutset.
Hakkasid sa juba siis mõtlema, et lähed kord Lähis-Itta?
Ei, lapsena ma kindlasti ei mõelnud sellele.
Ühtlasi olid mu elus aastad,
kus taandasin end veidi vaimulikest asjadest.
Samas valmistasid need aastad mind ette selleks,
et kui mu usk sai uuendatud,
kogesin ka väga tugevat kutset Lähis-Itta,
mida Jumal hakkas ka kinnitama.
Ütlesid, et kogesid Jumala kutset.
Oli see midagi konkreetset?
Mõni konkreetne ülesanne või nägemus mõnest piirkonnast?
Milles see kutsumine väljendus?
Ma käisin esimest korda Lähis-Idas 1992. aastal.
Olin koos emaga turismireisil ja seal olles kogesin küll,
kuidas Jumal ütles, et lähen sinna veel tagasi.
Nii teadsin ja teadvustasin endale,
et saan veetma osa oma ajast selle rahva keskel
ja sealses piirkonnas Lähis-Idas.
Ehk sa kogesid südames väga konkreetset Jumala kõnetust?
Jumal pani pigem armastuse mu südamesse selle paiga vastu,
millest edasi tulid ka järgnevad sammud.
No milliseid samme sa siis tegid,
sest Lähis-Itta ei minda lihtsalt niisama.
Läbisid kindlasti mingi protsessi?
Sain ühe selge sõnumi või prohveteeringu
enne seda, kui sinna tagasi läksin.
Olin 1994. aasta kevadel Nokia kirikus.
Olin enne sinna minekut jätnud raamaturiiulisse ühe ümbriku,
kus oli mu avaldus nädalasele misjonitöö intensiivkursusele Londonis
Samas ma polnud päris kindel, kas see oleks ikka õige otsus?
Sinna Nokia kirikusse minnes mõtlesin veel,
et no seal küll Jumal ei liigu.
Läksin peale jumalateenistust Kauhajoe grupi bussi peale,
aga siis tuldi sinna ütlema,
et kui kellelgi on soovi, võib siiski minna eestpalvele.
Mõtlesin, et miks ka mitte.
Ma ei unusta seda kunagi, kuidas sinna altarile läksin,
kus oli üks krunniga naine ootamas.
Olin veel mõne meetri kaugusel altarist,
kui ta hakkas kirjeldama mulle seda ümbrikku.
Ta ütles, et jätsin just sellise ümbriku raamaturiiulisse.
Ta käskis mul osta postmargi ja panna selle teele,
öeldes, et saan järgmine nädal vastuse.
Ühtlasi ütles ta, et vahetan kaks korda elu- ja õppekohta,
peale mida lähen misjonipõllule.
See kõik oli nii täpne, et küsisin lausa üle,
kust ta teadis, et mul just selline ümbrik oli?
See naine vastas: "Kui mööda kiriku vahekäiku tulid,
joonistas Püha Vaim mu silme ette sellise ümbriku
ja sul on mingi teema sellega."
Küll see prohvetlik and on ikka väärtuslik,
kui see inimeste eludes toimib.
Ja see oli ka täpne.
Mullegi meeldiks saada sellist sõna.
On tõsi, et see oli hästi täpne
ja ma olin nii tänulik, et olin valmis ka tegutsema selle põhjal,
et näha, kas see ka päriselt läheb nii?
Just nii see läkski
ja ma olingi järgmine sügis neil misjonitöö kursustel
ja peale seda läksin juba teoloogiat õppima.
Nii et see toimis.
Kaua sa seal Inglismaal olid? - Paar aastat.
Ja siis veel teoloogia õpingud? - Just. 3 aastat.
Ja siis olid täiega valmis.
No seda ma ei tea, kui täiega valmis, aga nii see läks.
Kuid jõudes siis lõpuks Lähis-Itta -
mida sa seal tegid ja milline su sealne elu oli?
Ettevalmistus selleks kätkes endas erinevaid etappe.
Ma jäin isegi reumasse ja mõtlesin, et sinna see kutsumine jääbki,
samas kui siis see alles algas.
Jumal valmistas mind erinevate etappide kaudu,
enne, kui Lähis-Itta jõudsin.
Mu õpingud, ka Inglismaal, olid selleks ajaks läbi
ja ma tundsin põnevust Lähis-Itta mineku ees.
Samas aga, sinna jõudes,
oli see kui uus õppeprotsess erinevate asjade poolest,
kuna läksin ju täiesti üksinda.
Täna aga olen isegi tänulik teatud asjade läbitegemise eest.
Sa õppisid seal ka kohalikku keelt?
Jaa, hakkasin õppima araabia keelt
ja kogu see algusaeg oligi keele ja kultuuri tundmaõppimine.
Kuidas sa kohalikega kontakti lõid?
Oli sul selleks mingi oma meetod?
Ka selleks, kui tahtsid näiteks jagada Jumala armastust
ja evangeeliumi.
Või see juhtus, kus ja kuidas iganes?
Pisut küll, jah.
Kuna ma pole just eriti häbelik, tutvusin inimestega ka tänavail,
kuid ma läksin ka kogudusse, kus leidsin endale sõpru
ja kellega koos asusime tegutsema.
Mis sulle on sellest ajast
kõige olulisema asjana meelde jäänud?
Hiljem räägime küll ka Märtrite Hääle asjadest,
aga mida sa sealt isiklikult endale kaasa võtsid?
Ütleksin, et läbiva joonena Jumala ustavuse
kõigis neis olukordades, milles viibisin.
See oli väga väärtuslik aeg.
Nii nagu ka sealse rikkaliku kultuuri tundmaõppimine,
mis jääb alati minuga ega kao mitte kuhugile.
See oli nii võimas kogemus.
Ütled, et rääkisid araabia keelt.
Kas see pole mitte sarnane kultuur sellele,
mida näeme Piibli lehekülgedelt?
See, et samad asjad on olulised
ja Piibel avaneb seal otsekui hoopis teisel moel?
Täiesti tõsi. Piibel tõesti tärkab ellu.
Nii Moosese raamatud, Joosua kui teisedki.
Armastan neid raamatuid täiega
ja need said sealseid kohti külastades väga elavaks.
Nii sai ka loetud Piiblist, kus ja mida millalgi juhtus
ja Piibel on muutunud peale seda hoopis teistsuguseks mu jaoks.
Oled rääkinud ka sellest, et puutusid kokku druusidega.
Kes need druusid on?
Druusid on islamist eraldunud religioosne kogukond,
kellel on oma usk.
Lähis-Idas on neid täna umbes miljoni jagu.
Tegin nende keskel humanitaartööd,
ehk me aitasime vaeseid druuside peresid,
osutades neile erinevat abi.
Need pered olid hästi vaesed.
Samas on neil hästi tugev oma usk.
Nad on ühtpidi hästi kinnised,
aga kui nendega sõbraks saada, on nad väga head sõbrad.
Kui rääkida Lähis-Idast,
siis meenuvad esimese asjana Araabia piirkond ja Araabia poolsaar.
Ja lisaks veel ka Iisrael.
Kuidas aga druusidega on? Kas neil on ka oma keel?
Nad räägivad araabia keelt. - Selge.
Millest siis aru saada, et tegu on druusiga?
Religioosse druusi tunneb tavaliselt ära selle järgi,
et mehed kannavad musta värvi kottpükse
ja neil on ka vuntsid, mis neid samuti eristab.
Religioossed naised aga kannavad musta värvi rüüd
ja valget salli.
Nad ei kanna kunagi midagi värvilist.
Ma vist ei oskaks siiski vahet teha, kes on druus ja kes mitte.
Eks see võta veidi aega tõesti.
Neil pole oma kodumaad, ega ju? - Ei ole tõesti.
Nad on veidi kui kurdid, kes liiguvad siin ja seal.
Neid leiab nii Süüriast, Liibanonist kui Iisraelist
ja nende lähialadelt.
Ütlesid, et neil on täitsa oma usk.
Kui aga nüüd druus hakkab uskuma Jeesusesse,
kui oma Issandasse, Päästjasse ja Lunastajasse,
siis milliseks sel juhul olukord kujuneb?
Eks inimese pääste ole alati suur ime.
Mis druuside usku puutub,
siis sellesse ei saa pöörduda, vaid selle sisse sünnitakse
ja nii ei saa sellest ka ära pöörduda.
Samas olen siiski kohanud neid, kes on leidnud Jeesuse
ja nende kultuuri- ja usuruumis on see midagi väga tõsist.
See, kui loobutakse druuside usust ja pöördutakse Jeesuse poole.
Nii maksvad nad selle eest hoopis teistsugust hinda,
kui me siin Soomes.
Ehk siis neid tabab koheselt tagakius?
Just nii.
Ja neid on kokku umbes miljon?
Jah, umbes miljon.
Kuid võtame siis hetke, et paluda druuside eest.
Aitäh Sulle Kõikväeline Jumal,
et oled juba päästnud inimesi druuside seast.
Las see rahvas kohtuda tõesti Jeesuse kui oma Päästjaga.
Las Su õnnistuste vihmad sadada nende üle!
Palume seda Jeesuse nimel, aamen.
Tänu tööle Lähis-Idas ja druuside seas
on su elus alanud uus etapp - oled liitunud Märtrite Hääle tööga.
Tere tulemast, Mari!
Kuidas su tee Märtrite Hääleni jõudis?
Tänan!
Usun, et viimased 18-20 aastat on olnud ettevalmistus selleks.
- Pikk kooliaeg.
Jah, rohkelt tegevusi ja pikk kooliaeg.
Tahaksin siinkohal lugeda ühe lõigu Joosua raamatust.
Lugesin möödunud talvel mitmeid kordi Joosua raamatut,
mille kohta võiks öelda, et see on vaimse sõjapidamise käsiraamat.
Jumal valmistas Joosuat ette viima Iisraeli rahvast edasi.
See noor ja arg Joosua kuulis juba Joosua 1. peatükis kolm korda:
"Ole vahva ja tugev,
sest sina pead andma sellele rahvale pärisosaks maa,
mille ma vandega nende vanemaile tõotasin anda neile!
Ole ainult vahva ja hästi tugev,
tehes hoolsasti kogu Seaduse järgi, mille mu sulane Mooses sulle andis;
ära kaldu sellest ei paremale ega vasakule,
et sa võiksid teha targasti kõikjal, kuhu sa lähed!
Eks ole mina sind käskinud: Ole vahva ja tugev!
Ära kohku ja ära karda,
sest Issand, su Jumal, on sinuga kõikjal, kuhu sa lähed!”
Need salmid on mulle Lähis-Idas elades
olnud väga südamelähedased,
sest olen isegi kogenud, mis tunne see on olla seal kristlasena.
Nii on need salmid olnud mulle suureks julgustuseks.
Kõik see, mida nende aastate jooksul Lähis-Idas kogesin,
on valmistanud mind ette selleks, kuhu olen tänaseks omadega jõudnud
Tegu on olnud Jumala täpse plaaniga,
mille kaudu Ta on mind samm-sammult edasi viinud
ja nüüd ma siis olen siin.
Olen tänulik kõige eest, mida Lähis-Idas kogesin.
Sh see, et nägin lähedalt,
millist hinda keegi pidi maksma, kui ta Jeesuse vastu võttis.
Meil tuli kord omavahel jutuks, et sind ennastki on rünnatud.
Isegi, et olid seal välismaalasest kristlane.
Olen tõesti kogenud seda ja tean, mis tunne see on.
Kuid kindlasti mitte sellisel tasandil nagu paljud tänapäeva usklikud,
kes isegi peavad surema oma usu tõttu Jeesusesse.
Kuid see, et olen seda lähedalt näinud
ja samas tagakiusatute arv kasvab tänapäeval iga päevaga,
siis see kõik pani mõtlema,
et tahan teha midagi nende heaks ja aidata neid.
Jah, nende eest palvetada on ka hea,
aga kogen kuidagi, et Jumal on kutsunud mind
kulgema nende kõrval.
Olles nüüd juba olnud veidi aega Märtrite Hääles,
siis kuidas need esimesed sammud on tundunud?
Tõeliselt hästi ja kodusena.
Täielikult nagu minu kohana.
Just nii ma neid nädalaid kirjeldakski, mis olen Märtrite Hääles olnud.
On tore, et saan kulgeda ühes rütmis teiega,
mitsõttu olen tõeliselt tänulik sellise Jumala juhtimise eest.
Tore!
Oled koos me tegevjuhi Hannu Lahtineniga
korraldanud "Üks uus inimene"-reise Iisraeli.
Mida see "Üks uus inimene"-reis endast kujutab?
Plaanite korraldada ühe sellise taaskord 2022. aasta kevadel.
Räägi palun lähemalt, mida see endast kujutab?
Lähis-Itta minnes
hakkas Jumal mulle väga selgelt rääkima
ühest uuest inimesest,
kellest kirjutatakse Efeslaste 2. peatükis.
Paulus ütleb seal,
et kahe vaenlase vahelt kaob vihkamise vahesein.
Efeslastele 2:14-15: "Sest tema on meie rahu,
kes on mõlemad liitnud üheks ja lõhkunud maha vaheseina -
see tähendab vaenu - oma ihu kaudu,
kui ta muutis kehtetuks käskude Seaduse,
et luua eneses need kaks üheksainsaks uueks inimeseks,
tehes rahu."
Olles elanud Lähis-Idas, olen näinud,
kuidas Jumal saab tuua oma armastuse
selle tohutu vihkamise keskele,
mis valitseb näiteks juutide ja araablaste vahel.
Olen olnud koguduses, kus see on saanud reaalsuseks.
Töötades Hannuga ühes misjoniorganisatsioonis,
küsisin ta käest, kuidas oleks,
kui hakkaksime korraldama neid "Üks uus inimene"-reise,
kus Soome turistid näeksid Iisraeli pühasid paiku,
aga ka seda, kuidas see välja näeb,
kui Messias toob tõelise rahu kahe vaenupoole vahele.
Nii me siis olemegi korraldanud neid reise,
mis on väga populaarsed.
Oleme näinud nende reiside käigus ka kohalike usklike argielu.
Ehk siis olete näinud olukordi,
kus nii juut kui araablane tunnistavad Jeesust oma Issandana?
Just. Nii nagu nad tunnistavad ka armastust ükteise vastu.
See on küll võrratu,
kui mõelda, et kõige selle taustal on sadu aastaid kestnud probleemid
ja nüüd korraga saab öelda, et oleme õed-vennad Kristuses.
Iisakist, Ismaelist ja nende järglastest said ju need erimeelsused alguse,
aga Jumal saab tuua oma armastuse ja rahu nende keskele
Osa su tööst Märtrite Hääles
puudutab nii Lähis-Ida kui osade teistegi paikade külastamist,
sest see on oluline olla koha peal ja kaasas nende elus toimuvaga.
Samas aga külastad sa ka erinevaid Soome kogudusi.
Mis selle käigus toimub?
Jagan seal pilte ja videoklippe paikadest, kus Märtrite Hääl tegutseb.
Ühtlasi jagan ka Jumala Sõna ja vahel isegi laulan.
Ma pole veel kordagi kuulnud sind laulmas.
No küll sa kunagi siis kuuled.
Ühtlasi aga kutsun siis inimesi üles palvetama tagakiusatud kristlaste eest
ja lööma kaasas Märtrite Hääle töös.
Pean seda väga oluliseks
ja nii on ka mu südameigatsuseks jagada neist asjadest.
Nii olengi juba külastanud päris mitmeid kogudusi.
Sageli on just palveteema see, mis tõuseb kõige enam esile,
kus palutakse, et me palvetaks tagakiusatud kristlaste eest.
Kuidas sa ise seda palve olulisust näed?
Kas Jumal vastab me palvetele?
Mu meelest on tore olnud näha saadud palvevastuseid,
mida Märtrite Häälega pidevalt jagatakse.
Me ju korraldame Facebook'is ja Youtube's interneti palveõhtuid
ja nii kuuleme ka tänu selle eest, mida Jumal on inimeste keskel teinud.
Seetõttu on iga inimese palve oluline.
Me vajame nii eestpalvetajaid kui muidu palvetajaid selle töö eest,
mistõttu on tõeliselt tore kuulda sellest,
mida Jumal teeb, kuidas Ta vabastab ja pöörab inimeste saatusi,
kui usklikud palvetavad.
Ehk siis palves ei loe vahemaad mitte midagi.
Kogesime juba mõnda aega tagasi vajadust
palvetada ka tagakiusajate eest.
Ka väga oluline.
Ja nüüd me kuuleme,
kuidas Boko-Harami terroristide seast on inimesi saanud päästetud
ja teisi sarnaseidi, mis on tõeliselt imeline!
On.
Olles isegi olnud Lähis-Idas mõnes olukorras,
mis on tundunud võimatuna,
siis oleme siiski näinud,
kuidas Jumal on läkitanud oma inglid neisse olukordadesse
ja hoidnud ning kaitsnud.
Tean omast käestki, kui tähtis on eestpalve,
mistõttu on nii oluline, et jätkaksime selles,
kuna tagakiusatute hulk kasvab pidevalt.
On ülimalt oluline, et palvetaksime nende eest.
Kuid oluline on jagada ka palvevastuseid, kui neid tuleb,
kinnitamaks, et Jumal tõesti tegutseb.
Need on tõesti võrratud!
Ajakohaseid palvesoove leiab ka Märtrite Hääle ajakirjast,
mis on tasuta tellitav me kodulehelt www.marttyyrienaani.fi
Seda on hea kasutada ajakohase palvekalendrina.
Ühtlasi toimub me Facebook'i lehel ja Youtube'i kanalil
teisipäeviti k 18.00 otse-eetri palvesaade,
kus tulevad esile kõige värskemad ja põletavamad palveteemad.
Nii et liituge meiega palves,
et võidelda palves nii tagakiusatute, kui ka tagakiusajate eest,
et nad võiks leida Kristuse.
Märtsikuu Märtrite Hääle ajakirjas leiduvad ka me kaastööliste kontaktid,
keda saate kutsuda endale kogudusse külla,
et kuulda lähemalt neist olulistest asjadest.
Nii et võtke aga julgesti ühendust!
Lisaks TV7'le,
leiate meid me kodulehelt www.marttyyrienaani.fi
ja ka Facebookist, Instagramist, Twitterist ja Youtubest.
Igal reedel ilmub uus taskuhääling.
Nii et palju huvitavat ja ajakohast infot, mida jälgida.
Mari, olles nüüd olnud siin ja ka lapanud neid ajakirju,
siis jäi sulle sealt midagi silma, mida tahaksid esile tuua?
Olgu esmalt öeldud,
et ma loen selle ajakirja alati algusest lõpuni läbi.
On tõeliselt tore, et tegu on nii mitmekülgse ajakirjaga,
mis kätkeb endas uudiseid eripaigust üle maailma.
Ühtlasi õhutab see ajakiri palvetama erinevate inimeste eest.
Mu meelest on nende ajakirjade juures nii tore see,
et sealt ei leia vaid kurbasid või naerunägudega pilte,
aga me ka päriselt tegutseme.
Nii on tohutult inspireeriv näha, et me läheme nende inimeste juurde
ja aitame neid.
See ajakiri kätkeb endas väga huvitavaid lugusid
sellest, kuidas Märtrite Hääle inimesed on külastanud erinevaid paiku
ja sellest, kuidas Jumal on ilmutanud end nii paljudel eriviisidel.
Väga kõnekas ajakiri, mille ilmumist ma alati ootan,
nii et tore, et meil on selline mitmekülgne ajakiri olemas.
Peaksime paluma sul endalgi sinna midagi kirjutada.
Teeme ära!
Mõeldes Lähi-Idale, mis on sinu jaoks endiselt oluline paik
ka nüüd, mil töötad Märtrite Hääles.
Seal on palju kristlasi,
kes kannatavad oma usu tõttu Jeesusesse.
Kuulsime hiljaaegu Iraagist ja sealsest raskest olukorrast.
Kui seal varem oli pea 2 miljonit kristlast,
siis tänaseks on järgi jäänud 200 000 kristlast
ehk nad on üsna kiiresti kui kadunud kaardilt.
Kuid palume siis Lähis-Ida kristlaste pärast,
et Jumal õnnistaks ja juhiks neid
ja et sealne kristlaste arv ei kahaneks, vaid pöörduks pigem tagasi kasvule.
Ole hea, Mari ja juhi meid palvesse.
Aitäh Sulle Issand,
et võime tuua Lähis-Ida ja sealsed maad Su palge ette.
Issand, Sa tead, kuidas just praegugi
ollakse paljudes maades väga rasketes olukordades
ainuüksi seetõttu, et ollakse otsustanud Sinu kasuks.
Issand Sa näed kõike seda valu, vaeva ja paljusid kaotusi,
mistõttu kanname iga tagakiusatu Sinu palge ette.
Nii nagu ka iga tagakiusaja,
sest Sina, Issand, saad tuua muutust nendegi ellu.
Issand, me teame, kuidas kristlased on mitmelgi moel kitsa koha peal,
aga aitäh Sulle, et oled palju suurem, kui kogu selle maailma pimedus
ja nii me palume Sinu võitu nende inimeste ellu.
Me palume Sinu rahu.
Aitäh Issand, et Sina saad aidata kõige pimedamatelgi hetkedel
neid, kes kuuluvad Sulle ka nendes Lähi-Ida maades.
Kanname kõik need maad Sinu ette.
Sina tead neid olukordi ja suudad ka aidata,
Jeesuse nimel, aamen.
Aitäh Mari, et olid meiega
ja jätkuvat Jumala juhtimist
su eelolevatesse päevadesse ja sammudesse.
Andku Jumal oma jõudu ja võidmist
kõigeks sellekski, mida Märtrite Hääles teed.
Tänan! Tõeliselt tore olla kaasas selles töös
ja tore olla ka siin,
minnes siit edasi Issanda poolt seatud sammudes.
Nii on.
Aitäh kõigile vaatajatelegi!
Võite toetada me tööd ja palvetada selle eest,
sest oleme kuulnud, et need palved kannavad vilja,
kuni igavese eluni välja.
Ja aitäh ka te rahalise toetuse eest vaatamata rasketele aegadele,
tänu millele oleme saanud teha oma tööd
ja täita antud lubadusi.
Nii saame hakata toetama uusi kohtigi
ja jätkata tagakiusatud kristlaste toetamist
üle maailma.
Olge väga õnnistatud!
Tõlge: Anne-Ly Raukas